קטלוג אופנה המצולם במקסיקו. מנחשת - דוחות שנתיים ואקזקים מרוצים משחקים במצגות פאואר-פוינט. ורואה - שדיים בשליש הדרך להתפתחות, ונוף של ערבה נהדרת, וקטינים שאינם אוחזים בג'וינט, מה שמפתיע: הסמים עדיין לא הספיקו לחלוק - אולי בגלל הרעד בפיקות? - את גורלם של הסקס והרוקנרול. ג'ינס נשים, מאה ארבעים ותשע תשעים ותשע. ביפן מבחינים בין מארחת לגיישה לזונה לאשה החוקית: דקויות של אתמול, אופייני למזרח הרחוק. במקסיקו, התקדמות ה- מינוח תואמת צורך גלובלי: תהיי שרמוטה, כך או אחרת. במידה מסוימת, זה גם נכון לגברים. הזין השבע של צפון אמריקה לא מניח נשיכות, או כל סוג של מרי, כי קינאת הפין היא הנשק הכי נבון נגד מקומות שכאלה. וכשנמס הכל, מקסיקנים מנסים מנוסה ממקסיקו. לא צריך להסביר מדוע. אבל דבר מכל זה לא נמצא בקטלוג הלוליטקל'ך. ("תעשי ממנו אלף פילטרים ותדליקי לך", ואני מתעלמת.) עוני של אחרים הוא נכס יקר לסטייליסט. לכן מקסיקנים שזקוקים לרופא שיניים, ולא יראו אותו, מצולמים שניים-שניים עם נערותינו, הדקות מסיבות אחרות: למען הצבע המקומי, המבט האותנטי. זה טריוויאלי. על זה לא רושמים פטנטים. מה אומר על זה קוטלר? -